Document ID: 31982R1944

*****
ΚΑΝΟΝΙΣΜΟΣ (ΕΟΚ) αριθ. 1944/82 ΤΗΣ ΕΠΙΤΡΟΠΗΣ
της 19ης Ιουλίου 1982
περί τροποποιήσεως του κανονισμού (ΕΟΚ) αριθ. 773/82 περί των λεπτομερειών εφαρμογής των εργασιών αποστάξεως επιτραπεζίων οίνων οι οποίες προβλέπονται στο άρθρο 15 του κανονισμού (ΕΟΚ) αριθ. 337/79
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 15 παράγραφος 3,
Εκτιμώντας:
ότι ο κανονισμός (ΕΟΚ) αριθ. 773/82 της Επιτροπής (3) προβλέπει στο άρθρο 1 παράγραφος 3 ότι οι εργασίες αποστάξεως πρέπει να λήξουν το αργότερο στις 31 Αυγούστου 1982, και στο άρθρο 7 παράγραφος 1 ότι οι εργασίες επεξεργασίας του οινοπνευματοποιημένου οίνου πρέπει να λήξουν το αργότερο στις 15 Ιουλίου 1982·
ότι, λόγω της σημαντικής ποσότητας του προς απόσταξη οίνου, πολλά διυλιστήρια θα ευρεθούν πεπληρωμένα και ότι γι' αυτό το λόγο η προβλεπόμενη προθεσμία δεν είναι δυνατόν να τηρηθεί· ότι είναι σκόπιμο, για να επιτευχθεί ο σκοπός του θεσπιζομένου μέτρου, να παραταθεί ως τις 30 Νοεμβρίου 1982 η τελευταία ημερομηνία για να πραγματοποιηθούν οι εργασίες αποστάξεως· ότι, για τους ίδιους λόγους, είναι σκόπιμο να παραταθεί ως τις 15 Οκτωβρίου 1982 η προθεσμία επεξεργασίας του οινοπνευματοποιημένου οίνου και να προσαρμοσθεί, κατά συνέπεια, η τελευταία ημερομηνία για την απόσταξη του εν λόγω οίνου, η οποία καθορίζεται στον ίδιο κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 773/82 τροποποιείται ως εξής:
1. Στο άρθρο 1 παράγραφος 3, η ημερομηνία «31 Αυγούστου 1982» αντικαθίσταται από την ημερομηνία «30 Νοεμβρίου 1982».
2. Στο άρθρο 7 παράγραφος 1, η ημερομηνία «15 Ιουλίου 1982» αντικαθίσταται από την ημερομηνία «15 Οκτωβρίου 1982».
3. Στο άρθρο 8 παράγραφος 1, η ημερομηνία «1η Οκτωβρίου 1982» αντικαθίσταται από την ημερομηνία «1η Ιανουαρίου 1983».
Άρθρο 2
Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Ιουλίου 1982.

Labels: 3
17